אני Aloe Blacc.
אני זמר, כותב שירים ובדרן.
אני חושב שחשוב מאוד ללמוד מדעי המחשב
כי מדעי המחשב הם העתיד.
ואני חושב שזה חשוב שלאנשים תהיה שליטה על הטכנולוגיה
ששולטת, פשוטה כמשמעה, על החיים שלהם.
כדי לגרום לצעדי ריקוד שונים לקרות ממש ביחד עם המוזיקה,
אתם יכולים להשתמש בדבר שנקרא "אירועים".
אירוע אומר לתוכנה שלכם להיות קשובה למשהו שקורה.
ולהגיב אליו מיד.
אירוע הוא למשל הקשבה ללחיצות עכבר,
מקש חצים או הקשה על המסך.
האירוע שאנחנו עומדים להשתמש בו עכשיו יקשיב לשינויים בשיר.
השינוי יגרום לרקדן שלכם לעשות צעד ריקוד חדש.
רקדנים מקצועיים מתרגלים את הכוריאוגרפיה שלהם על ידי ספירת הפעמות בשיר.
במוזיקה, תיבה מתייחסת למספר מסוים של פעמות.
ברוב השירים הפופולריים, אורך של תיבה הוא 4 פעמות.
כדי לגרום לרקדנים שלכם להשתחרר, תזדקקו לכפתור אירוע ירוק.
בלוק האירוע הזה אומר 'אחרי 4 תיבות'.
אם תגררו את בלוק ה'עשה לעד' הסגול, תוכלו לבחור איזה ריקוד ירקוד הרקדן שלכם.
משום שהוא נמצא תחת בלוק ה'אחרי 4 תיבות',
הרקדן שלכם ימתין במשך 4 תיבות לפני שהוא יתחיל בריקוד שלו.
שימו לב למונה התיבות הנמצא בראש אזור התצוגה.
שימו לב גם לאירועים שיפעילו את קוד הריקוד.
ובדיוק בזמן, הרקדן שלנו מתחיל לזוז!